
Приложение към Заповед № 313-A/12.10.2020 г.

                                    

  УТВЪРЖДАВАМ: 
  ДИРЕКТОР НА СЦДП ДП
                                 / инж. Цветелин Миланов /




     МЕТОДОЛОГИЯ ЗА ОЦЕНКА НА КОРУПЦИОННИЯ РИСК

ГЛАВА ПЪРВА
ОБЩИ ПОЛОЖЕНИЯ

        Чл. 1. С методологията се уреждат общите изисквания и редът за извършване на оценка на корупционния риск, както и за планирането и отчитането на антикорупционните мерки. 
        Чл. 2. По смисъла на методологията: 
        (1) „Корупционен риск“ е вероятността от наличие на условия, които могат да доведат до корупционни практики. 
        (2) „Корупционна практика“ е злоупотребата със служебно положение с цел облагодетелстване. 
        (3) „Оценка на корупционния риск“ е дейност за превенция и противодействие на корупцията, основаваща се на възможно най-обективната преценка за въздействието на условията за възникване на корупционни практики. 
        Чл. 3. Целта на методологията е: 
        1. Да подпомогне изпълнението на антикорупционната политика чрез прилагането на единен подход за извършване на оценка на корупционния риск при отчитане на спецификите на предприятието; 
        2. Да подпомогне изграждането на система за мониторинг и управление на корупционния риск; 
        3. Да определи индикаторите и методите за оценка на корупционния риск. 
        

Глава втора
ИНДИКAТОРИ ЗА КОРУПЦИОНЕН РИСК

        Чл. 4. (1) Степента на корупционния риск се определя чрез следните индикатори за оценка: 
        1. Индикатор „Нормативна и вътрешноведомствена уредба“ (с коефициент на тежест 0,20), който се определя от следните условия: 
        а) устройствен правилник/правилник за организация на дейността; 
        б) вътрешни правила и процедури; 
        в) длъжностни характеристики.  
        2. Индикатор „Функции и правомощия“ (с коефициент на тежест 0,35), който се определя от следните условия: 
        а) проверки от вътрешни и външни контролни структури; 
        б) извършване на контролна дейност – съставяне на актове за установяване на административни нарушения, налагане на принудителни административни мерки (задължителни предписания); 
        в) изготвяне на проекти на нормативни актове или даване на становища по прилагане на законодателството;
        г) участие при възлагане на обществени поръчки и възлагане на дейности в горските територии; 
        д) управление, разпореждане или разходване на средства от Европейския съюз; 
        е) използване на информация, чието нерегламентирано разпространение би създало възможност за получаване на неследваща се облага. 
        3. Индикатор „Административна среда“ (с коефициент на тежест 0,45), който се определя от следните условия: 
        а) промяна на структурата и/или състава на служителите от структурата; 
        б) наложени дисциплинарни наказания на служители в структурата; 
        в) възстановени служители поради незаконосъобразно уволнение; 
        г) проведени обучения, семинари, курсове или други мероприятия с антикорупционна насоченост на служители от структурата; 
        д) въведена система за проследяване изпълнението на задачите, в т.ч. за осъществяване на сроков контрол по сигнали и предложения; 
        е) постъпили сигнали, публикации или репортажи в медиите за корупция и/или конфликт на интереси или незаконосъобразни действия/бездействия на служителите от структурното звено. 
Глава трета
ОЦЕНЯВАНЕ НА КОРУПЦИОННИЯ РИСК

Раздел І
Оценяване

        Чл. 5. Оценяването на корупционния риск се извършва въз основа на заповед или решение на органа по назначаването от комисия от служители.
        Чл. 6. (1) Оценяването на индикаторите по чл. 5 се извършва чрез: 
        1. проучване въз основа на въпросник по образец – приложение № 1; 
        2. документална проверка, изискване на справки, запознаване с доклади на други контролни органи, събиране и анализиране на информация, относима към поставените въпроси. 
        (2) Въпросникът по ал. 1, т. 1 се попълва от ръководителя на проверяваната структура – териториално поделение. По преценка на комисията въпросникът се попълва и от ръководители на структури в проверяваното ТП. 
        (3) В резултат на документалната проверка комисията по чл. 5  преценява обективността по предоставените отговори по въпросника, като в случай на установено несъответствие между същите и действителните обстоятелства и факти, относими към въпроса, извършва съответната аргументирана корекция. 
        Чл. 7. (1) Всички условия, с които се измерват индикаторите, се оценяват въз основа на окончателно потвърдените или коригирани от комисията по чл. 5 резултати от попълнените въпросници по чл. 6, ал.1, т. 1 предвид установеното в хода на проверката, базирано на събраната и анализирана информация.  
        (2) Оценяването на всеки индикатор се формира като средноаритметичен резултат от сбора на точките, определени по петстепенна скала на въздействие, които се дават за всеки от отговорите на въпросника по чл. 6, ал.1, т. 1, умножен с коефициента на тежест. 
        (3) Оценката за степента на корупционния риск се формира като сбор от получените оценки за всеки от индикаторите въз основа на заложения в настоящата методология начин на изчисление. 
        (4) Оценяването на корупционния риск от комисията се извършва с електронна таблица, в която е заложен описаният алгоритъм на изчисление. 
         Чл. 8. (1) Корупционният риск по чл. 7, ал. 3 може да бъде оценен, като „много нисък“, „нисък“, „среден“ и „висок“. 
        (2) Корупционният риск e „много нисък“, когато има много малка възможност за създаване на условия за корупция. Последиците от корупцията са с много ниска степен на влияние/въздействие (0–1). 
        (3) Корупционният риск e „нисък“, когато има много малка възможност за създаване на условия за корупция. Последиците от корупцията са с ниска степен на влияние/въздействие (1,01–2). 
        (4) Корупционният риск e „среден“, когато има средна/по-висока степен на вероятност за създаване и наличие на условия и на рискови фактори за корупция. Последиците от корупцията са със средна степен на влияние/въздействие (2,01–3, 00). 
        (5) Корупционният риск e „висок“, когато има висока степен на вероятност за създаване на условия и възникване на рискови фактори за корупция, които представляват заплаха за дейността на структурата. Последиците от корупцията са с висока степен на влияние/въздействие (3,01–5). 
        Чл. 9. Завишен корупционен риск е налице, когато при извършената оценка е определена степен на корупционния риск „висок“. 

Раздел ІІ
Докладване

        Чл. 10. (1) Комисията по чл. 5 изготвя мотивиран доклад за оценка на корупционния риск, състоящ се от следните раздели: 
        1. въведение; 
        2. обективни констатации на състоянието на всички условия към индикаторите за корупционен риск; 
        3. мотивирана оценка на корупционния риск; 
        4. препоръки за управление на корупционния риск. 

        (2) Всяка една констатация се обосновава със съответните доказателства – неразделна част oт изготвения доклад. 
        (3) Докладът по ал. 1 заедно с приложенията към него се представя на органа по назначаването. Последният утвърждава препоръките за управление на корупционния риск. 



Глава четвърта
УПРАВЛЕНИЕ НА КОРУПЦИОННИЯ РИСК
Раздел І
Мерки за ограничаване

        Чл. 11. (1) В съответствие с резултатите от извършената оценка на корупционния риск, както и утвърдените препоръки по чл. 10 органът по назначаването предприема действия за управление на корупционния риск чрез определяне на конкретни мерки. 
        (2) Мерките за управление на корупционния риск са определят въз основа на утвърдените препоръки и целят ограничаване на корупционния риск. 
        (3) Мерките по ал. 2 се утвърждават по предвидения в предприятието ред. 

Раздел ІІ
Антикорупционни планове и отчети 

        Чл. 12. (1) Антикорупционният план е съвкупност от мерки за превенция и противодействие на корупцията в СЦДП ДП. 
        (2) Директорът на предприятието, ежегодно до 1 февруари одобрява годишен антикорупционен план за текущата година, в който се включват и мерки относно   териториалните поделения. 
        (3) Териториалните поделения могат да одобряват самостоятелни антикорупционни планове в срока по ал. 2, които съгласуват с директора на СЦДП ДП. 
        (4) Антикорупционният план може да се актуализира в случай на настъпили промени в структурата и/или функциите на съответната администрация и/или при приемане на нови национални и секторни антикорупционни стратегии.
        Чл. 13. (1) При разработването на антикорупционния план се вземат предвид: 
        1. мерките, включени в национални и секторни антикорупционни стратегии; 
        2. резултатите от проверки на вътрешни и външни контролни структури от предходната година; 
        3. резултатите от извършени оценки на корупционния риск; 
        4. установените в резултат на оценка на корупционни риск сектори или звена със завишен корупционен риск; 
        5. резултатът от изпълнението на антикорупционния план за предходната година; 
        6. въведените в други администрации добри антикорупционни практики; 
        7. постъпилите сигнали за корупция и/или конфликт на интереси за предходната година. 
        (2) Антикорупционният план се изготвя по образец – приложение № 2, и съдържа: 
         1. конкретни мерки за превенция и противодействие на корупцията, водещи до намаляване на корупционния риск и ограничаване на причините, обуславящи наличието на корупционните практики; 
         2. причини, налагащи планиране на мярката (оценка на корупционния риск, установени нередности, чести сигнали за нарушения, резултати от изпълнението на антикорупционния план за предходната година и други); 
        3. адресати на мерките – администрация или административни звена, за които ще се прилагат мерките; 
        4. срок за изпълнение на мерките; 
        5. административни звена/лица, на които е възложено изпълнението на мерките; 
        6. индикатор за изпълнение, който дава възможност да се направи обективна преценка за ефекта на мярката; 
        7. очаквания антикорупционен резултат от изпълнение на мерките. 
        (3) Одобреният антикорупционен план се публикува на интернет страницата на предприятието. 
        Чл. 14. (1) Ежегодно до 20 януари директорът на предприятието одобрява годишен отчет за изпълнението на антикорупционния план. 
        (2) Годишният отчет се изготвя по образец – приложение № 3, и съдържа: 
         1. планираните мерки за превенция и противодействие на корупцията, водещи до намаляване на корупционния риск и ограничаване на причините, обуславящи наличието на корупционните практики; 
         2. планирания срок за изпълнение на мерките; 
         3. действителния срок на изпълнение на мерките; 
         4. административните звена, на които е възложено изпълнението на мерките; 
         5. антикорупционния резултат от изпълнението на мерките; 
         6. информация за неизпълнение на мерките и причините, довели до това неизпълнение. 
 
        (3) Одобреният антикорупционен отчет се публикува на интернет страницата на предприятието. 


ЗАКЛЮЧИТЕЛНИ РАЗПОРЕДБИ

        § 1. Оценката на корупционния риск се извършва най-малко веднъж на три години. 

        § 2. Инструкцията е  приета на заседание на Управителния съвет на СЦДП  ДП с Протокол № СЦДП-УС-17/29.09.2020 год.


Приложения:
№ 1 – Въпросник относно превенция и противодействие на корупцията в Северноцентрално държавно предприятие гр. Габрово
№ 2 – Антикорупционен план
№ 3 – Отчет за изпълнение на антикорупционен план

















Приложение № 1 към чл.6, ал.1, т.1 

ВЪПРОСНИК
ОТНОСНО ПРЕВЕНЦИЯ И ПРОТИВОДЕЙСТВИЕ НА КОРУПЦИЯТА В СЕВЕРНОЦЕНТРАЛНО ДЪРЖАВНО ПРЕДПРИЯТИЕ гр. ГАБРОВО

	Мярка
	Предприети действия по изпълнение на стратегията 
	Констатирани слабости и трудности при изпълнение на мярката
	Предлагани мерки, които да бъдат включени за периода 2021 – 2026 г.

	Индикатор „Нормативна и вътрешноведомствена уредба“ (с коефициент на тежест 0,20)


	Устройствен правилник/правилник за организация на дейността
	
	
	

	Вътрешни правила и процедури

	
	
	

	Длъжностни характеристики

	
	
	

	Индикатор „Функции и правомощия“ (с коефициент на тежест 0,35)


	Проверки от вътрешни и външни контролни структури
	
	
	

	Извършване на контролна дейност – съставяне на актове за установяване на административни нарушения, налагане на принудителни административни мерки (задължителни предписания)
	
	
	

	Изготвяне на проекти на нормативни актове или даване на становища по прилагане на законодателството 
	
	
	

	Въведени мерки за предварителен, текущ и последващ контрол на обществените поръчки и при възлагане на дейностите в горските територии. Осигуряване на публичност на процедурите.
	
	
	

	Управление, разпореждане или разходване на средства от Европейския съюз.
	
	
	

	Използване на информация, чието нерегламентирано разпространение би създало възможност за получаване на неследваща се облага.
	
	
	

	Индикатор „Административна среда“ (с коефициент на тежест 0,45)


	Промяна на структурата и/или състава на служителите от структурата.
	
	
	

	Наложени дисциплинарни наказания на служители в структурата.
	
	
	

	Възстановени служители поради незаконосъобразно уволнение.
	
	
	

	Проведени обучения, семинари, курсове или други мероприятия с антикорупционна насоченост на служители от структурата.
	
	
	

	Въведена система за проследяване изпълнението на задачите, в т.ч. за осъществяване на сроков контрол по сигнали и предложения.

	
	
	

	Постъпили сигнали, публикации или репортажи в медиите за корупция и/или конфликт на интереси или незаконосъобразни действия/бездействия на служителите от структурното звено. 

	
	
	












































Приложение  № 2  към чл. 12




АНТИКОРУПЦИОНЕН ПЛАН
 



1. № ПО РЕД 
 2. ОПИСАНИЕ НА МЕРКИТЕ И ПРИЧИНИ, НАЛАГАЩИ ТЯХНОТО ПЛАНИРАНЕ  
 3. ЗВЕНО/ЗВЕНА, ЗА КОИТО СЕ ОТНАСЯ МЯРКАТА 
 4. СРОК ЗА ИЗПЪЛНЕНИЕ 
 5. АДМИНИСТРАТИВНИ ЗВЕНА/ЛИЦА, НА КОИТО Е ВЪЗЛОЖЕНО ИЗПЪЛНЕНИЕТО 
 6. ИНДИКАТОР ЗА ИЗПЪЛНЕНИЕ 
 7.ОЧАКВАН АНТИКОРУПЦИОНЕН РЕЗУЛТАТ 

































Приложение № 3 към чл. 14



ОТЧЕТ ЗА ИЗПЪЛНЕНИЕ НА АНТИКОРУПЦИОНЕН ПЛАН



№ ПО РЕД 
ПЛАНИРАНИ МЕРКИ 
ПЛАНИРАН СРОК 
ДЕЙСТВИТЕЛЕН СРОК НА ИЗПЪЛНЕНИЕ НА МЕРКИТЕ 
АДМИНИСТРАТИВНИ ЗВЕНА/ЛИЦА, НА КОИТО Е ВЪЗЛОЖЕНО ИЗПЪЛНЕНИЕТО 
РЕЗУЛТАТ ОТ ИЗПЪЛНЕНИЕ НА МЯРКАТА 
ИНФОРМАЦИЯ ЗА НЕИЗПЪЛНЕНИЕ НА МЯРКАТА 

